
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 355 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση υπερωριακής απασχόλησης των υπαλλήλων 
των Επιμελητηρίων Ε.Β.Ε.Α., Ε.Ε.Α., Ε.Ε.Π.,Λασιθί- 


ου, Ημαθίας και Άρτας. 1 

Καθιέρωση εργασίας πέραν του κανονικού ωραρίου 
για το μόνιμο πολιτικό προσωπικό του Αρχ. ΕΛ.ΑΣ. 
για το Α'εξάμηνο 2002. 2 


Καθιέρωση υπερωριακής, με αμοιβή εργασίας, πέραν 
του κανονικού ωραρίου, για το έτος 2002, για μονί¬ 
μους υπαλλήλους του Κεφαλαίου Αποζημίωσης, 
φορτ/των και εργατών Οργανισμού Λιμένος Θεσ¬ 


σαλονίκης (Κ.Α.Φ. & Ε.Ο.Λ.Θ.). 3 

Έγκριση ωρών υπερωριακής απασχόλησης υπαλλή¬ 
λων που υπηρετούν στη Δ/νση Προσωπικού - Τμή¬ 
μα Γραμματείας (Ηλεκτρονικό Πρωτόκολλο) του 

Υπουργείου Υγείας και Πρόνοιας. 4 

Καθιέρωση εργασίας κατά τις νυκτερινές ώρες και 
εξαιρέσιμες ημέρες του Πολιτικού Προσωπικού 

της Ε.Υ.Π. για το έτος 2002. 5 

Πρόσθετα μέτρα που αφορούν τον επίσημο έλεγχο των 
τροφίμων, σε συμμόρφωση με την οδηγία 93/99/ΕΟΚ 

του Συμβουλίου της 29ης Οκτωβρίου 1993. 6 

Καθορισμός ορίων για ορισμένους πολυκυκλικούς 
αρωματικούς υδρογονάνθρακες σε πυρηνέλαια... 7 
Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 26ης Ιουλίου 2001 στο 

Δήμο Σκύρου του Νομού Εύβοιας. 8 

Οικονομική ενίσχυση πλημμυροπαθούς οικογένειας . 9 


ΑΠΟΦΑΣΕΙ Σ 

Αριθ. 2/7385/0022 (1) 


Έγκριση υπερωριακής απασχόλησης των υπαλλήλων 
των Επιμελητηρίων Ε.Β.Ε.Α., Ε.Ε.Α., Ε.Ε.Π., Λασιθίου, 
Ημαθίας και Άρτας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 


2. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το Ν. 2081/92 «Ρύθμιση του θεσμού των Επιμελητη¬ 
ρίων και άλλες διατάξεις». 

4. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

5. Τις διατάξεις του Π.Δ. 59/96 «Σύσταση Γενικής Γραμ¬ 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της (ΦΕΚ51/Α/18.3.96). 

6. Τις διατάξεις του άρθρου 18 του Ν. 2470/97 «Ανα¬ 
μόρφωση του νέου μισθολογίου του προσωπικού της Δη¬ 
μόσιας Διοίκησης και άλλες συναφείς διατάξεις του Δη¬ 
μοσίου» (ΦΕΚ40/Α/21.3.97). 

7. Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98). 

8. Την αριθ. εγκυκ. 2022941/2297/0022/7.4.98 του Γ.Λ.Κ. 

9. Τα αριθ.000836/28.2.02, 8118/265/21.11.2001,1656/ 
20.12.2001, 2312/18.12.2001, 291/φ.6.11/16.1.2001 και 
321/21.1.2002 έγγραφα των Επιμελητηρίων Ε.Β.Ε.Α., 
Ε.Ε.Α, Ε.Ε.Π., Λασιθίου, Ημαθίας και Άρτας αντίστοιχα. 

10. Την αριθ. Β3-311/31.12.2001 απόφαση «Περί εξου¬ 
σιοδότησης για υπογραφή εγγράφων με εντολή Υφυ¬ 
πουργού στο Γενικό Γραμματέα Εμπορίου, κ.λπ.» (ΦΕΚ 
1760/Β/31.12.2001). 

11. Την αριθ. 1100383/1330/Α.0006/31.10.2001 απόφα¬ 
ση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων Υπ. Οικονομικών στους Υφυπουρ¬ 
γούς Οικονομικών» (ΦΕΚ 1485/Β/31.10.2001). 

12. Την αριθ. 2/80345/0004/8.11.99 (ΦΕΚ 2040/Β/ 
19.11.99) κοινή υπουργική απόφαση για μεταβίβαση 
εξουσίας υπογραφής σύφμωνα με το αρ. 7 παρ. 1 του Ν. 
1943/91. 

13. Το γεγονός ότι από την πράξη αυτή δεν προκαλείται 
δαπάνη σε βάρος του Κρατικού Προϋπολογισμού, επειδή 
τα Επιμελητήρια είναι αυτοδύναμοι οικονομικά Οργανι¬ 
σμοί και δεν επιβαρύνουν τον κρατικό προϋπολογισμό. 

14. Τις υπηρεσιακές ανάγκες των Επιμελητηρίων, απο¬ 
φασίζουμε: 

Εγκρίνουμε την με αμοιβή υπερωριακή απασχόληση 
από την θέση σε ισχύ της παρούσας απόφασης έως 
30.6.2002 υπαλλήλων των Επιμελητηρίων ως κατωτέρω: 

1. Στο Εμπορικό και Βιομηχανικό Επιμελητήριο Αθηνών 
εβδομήντα ένας (71) υπάλληλοι μέχρι τρεις χιλιάδες 
ογδόντα (3.080) ώρες συνολικά. 

2. Στο Επαγγελματικό Επιμ. Αθηνών εννέα (9) υπάλληλοι 
μέχρι εκατό είκοσι (120) ώρες έκαστος. 

3. Στο Επαγγελματικό Επιμ. Πειραιώς ένδεκα (11) υπάλ¬ 
ληλοι μέχρι εκατό (100) ώρες έκαστος. 

4. Στο Επιμελητήριο Λασιθίου δύο (2) υπάλληλοι μέχρι 
εκατό (100) ώρες έκαστος. 

5. Στο Επιμελητήριο Ημαθίας δύο (2) υπάλληλοι μέχρι 
εκατό (100) ώρες έκαστος. 

6. Στο Επιμελητήριο Άρτας τέσσερις (4) υπάλληλοι μέ¬ 
χρι διακόσιες (200) ώρες συνολικά. 

Οι ώρες υπερωριακής απασχόλησης των παραπάνω 
υπαλλήλων θα πραγματοποιηθούν πέραν του υποχρεωτι¬ 
κού ωραρίου, για την πραγματοποίηση ημερίδων, συνε¬ 
δρίων και διαφόρων εκδηλώσεων, κυρίως Σαββατοκύριακα, 
απογευματινές ώρες και μέχρι την 12η νυκτερινή καθώς και 
για τη συμμετοχή των υπαλλήλων στις συνεδριάσεις των Δι¬ 
οικητικών Συμβουλίων και Διοικητικών Επιτροπών τους, οι 
οποίες γίνονται εκτός του υποχρεωτικού ωραρίου. 

Οι παραπάνω αποζημιώσεις δεν θα υπερβαίνουν τις πι¬ 
στώσεις, που έχουν προβλεφθεί στον προϋπολογισμό 
του κάθε Επιμελητηρίου, αποκλεισμένης και της τροπο¬ 
ποίησης του προϋπολογισμού τους με μεταφορά κονδυ- 
λίων από πιστώσεις άλλων κατηγοριών δαπανών. 

Από τις διατάξεις αυτής της απόφασης προκαλείται δα¬ 
πάνη σε βάρος των ως άνω Επιμελητηρίων και ειδικότερα 
ύψους 14.674 ΕΥΡΩ. (Κ.Α.Ε 0261) για το ΕΒΕΑ 1.000.000 
ή 11.739 ΕΥΡΩ (Κ.Α.Ε. 0261),για το Ε.Ε.Α. 8.500 ΕΥΡΩ 
(Κ.Α.Ε 0261), γιατο Ε.Ε.Π. 2.934,70 ΕΥΡΩ, για το Επιμ.Λα- 
σιθίου (ΚΑΕ 0261), 2.934,70 ΕΥΡΩ (ΚΑΕ 0261), για το 
Επιμ.Ημαθίας και 1467,35 ΕΥΡΩ (ΚΑΕ 0261).γιατο Επιμε¬ 
λητήριο Άρτας. 

Η απόφαση αυτή η οποία ισχύει ένα μήνα πριν από τη 
δημοσίευσή της να δημοσιευθεί στην Εφημερίδα της Κυ- 
βερνήσεως. 

Αθήνα, 5 Μαρτίου 2002 
Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Ανάπτυξης 

I. ΚΟΥΣΟΥΛΑΚΟΣ Μ. ΞΕΝΟΓΙΑΝΝΑΚΟΠΟΥΛΟΥ 
-♦- 

Αριθ. 2/8460/0022 (2) 

Καθιέρωση εργασίας πέραν του κανονικού ωραρίου για 
το μόνιμο πολιτικό προσωπικό του Αρχ. ΕΛ.ΑΣ. για το 
Α' εξάμηνο 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 22 παρ. 3 του Ν. 2362/1995 
(ΦΕΚΑ'247) «Περί Δημοσίου Λογιστικού Ελέγχου των δα¬ 
πανών του Κράτους κ.λπ.». 

2. Τιςδιατάξειςτου Ν. 2800/2000 «Αναδιάρθρωση Υπη¬ 
ρεσιών Υ.Δ.Τ., σύσταση Αρχηγείων Ελλην. Αστυνομίας 
και άλλες διατάξεις , καθώς και του Π.Δ. 14». 

3. Τις διατάξεις του άρθρου 18 του Ν. 2470/97 όπως 
τροποποιήθηκε με τις διατάξειςτου Ν. 2592/98. 

4. Τις διατάξεις του Π.Δ. 394/01 (ΦΕΚΑ274) «Περί χρό¬ 
νου εργασίας προσωπικού της ΕΛ.ΑΣ.». 

5. Την υπ’ αριθ. 2/74260/0004/15.10.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7παρ. 1 του Ν. 1943/91». 


6. Το γεγονός ότι από τηνπαρούσα απόφαση προκαλείται 
δαπάνη για το χρονικό διάστημα από 1.1.2002 μέχρι 
31.6.2002, ποσού των εξήντα οκτώ χιλιάδων πεντακοσίων 
ευρώ (68.500) που θα καλυφθεί από τις γραμμένες πιστώ¬ 
σεις του ΚΑΕ 0511 καθώς και εκατόν είκοσι τριών χιλιάδων 
ευρώ (123.000) που θα καλυφθεί από τις γραμμένες πιστώ¬ 
σεις του ΚΑΕ 0512, του προϋπολογισμού εξόδων έτους 
2002 της Ελληνικής Αστυνομίας Ε.Φ.43-110. 

7. Το γεγονός ότι το μόνιμο πολ. Προσωπικό του Αρχηγεί¬ 
ου ΕΛ.ΑΣ. πέραντων συνήθων καθηκόντων του έχει να αντι¬ 
μετωπίσει επιπλέον επείγουσες και έκτακτες εργασίες που 
απορρέουν από την Ευρωπαϊκή Ένωση, τη συνθήκη 
30ΗΕΝΘΕΝ, την κάλυψη εθιμοτυπικών αναγκών της Ηγε¬ 
σίας του Υπουργείου, τη μεταφορά υλικών σε όλη τη χώρα, 
την επαναπροώθηση στα σύνορα οικονομικών προσφύγων, 
την προετοιμασία και αντιμετώπιση αυξημένων κυκλοφο- 
ριακών αναγκών, τη συγκέντρωση και ανάλυση στοιχείων, 
τροχαίων ατυχημάτων, τον έλεγχο δαπανών και υπομνημά¬ 
των για την γρήγορη αποκατάσταση της παγίας προκατα¬ 
βολής, την έκτακτη απασχόληση στα εγκληματολογικά ερ¬ 
γαστήρια, την προετοιμασία τον έλεγχο και κωδικοποίηση 
της μισθοδοσίας, την αντιμετώπιση καθαριότητας των 
Αστυνομικών καταστημάτων και την εξυπηρέτηση των κα¬ 
τασκηνωτών του Iδρύματος Παιδικών Εξοχών ΕΛ.ΑΣ., το γε¬ 
γονός ότι το Υπουργείο μας λόγω της ιδιομορφίας του, της 
φύσεως της αποστολής του, των ειδικών συνθηκών εργα¬ 
σίας που επικρατούν σ'αυτό και στην διασποράτων υπηρε¬ 
σιών του ανά την επικράτεια, δεν είναι δυνατόν να προβλε- 
φθούν ώστε να καθορισθούν συγκεκριμένες ημερομηνίες 
και ώρες υπηρωριακής απασχόλησης του προσωπικού του, 
αποφασίζουμε: 

Α) Καθορίζουμε το ανώτατο όριο σε αριθμό των υπαλ¬ 
λήλων του μόνιμου πολ. Προσωπικού του ΑΕΑ, που μπο¬ 
ρεί να εργάζεται υπερωριακά τις εργάσιμες ή κατά τις Κυ¬ 
ριακές και εξαιρέσιμες ημέρες σε εκατόν πενήντα έξι 
(156) άτομα κλάδων ΠΕ, ΤΕ, ΔΕ, ΥΕ για το χρονικό διά¬ 
στημα από 1.1.2002 έως 30-6-2002 και συνολικό αριθμό 
ωρών (42.120) σαράντα δύο χιλ. εκατόν είκοσι εκ των 
οποίων (18.720) δέκα οκτώ χιλ. επτακόσιες είκοσι ώρες 
τις καθημερινές εργάσιμες και (23.400) είκοσι τρεις χιλ. 
τετρακόσιες ώρες για τις Κυριακές και εξαιρέσιμες. 

Β) Η παρούσα απόφαση που ισχύει ένα μήναπριντη δη¬ 
μοσίευσή της να δημοσιευθεί στην Εφημερίδα της Κυ- 
βερνήσεως. 

Αθήνα, 28 Φεβρουάριου 2002 
Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Δημόσιας Τάξης 

I. ΚΟΥΣΟΥΛΑΚΟΣ Δ. ΕΥΣΤΑΘΙΑΔΗΣ 

-♦- 

Αριθ. 2/7658/0022 (3) 

Καθιέρωση υπερωριακής, με αμοιβή εργασίας, πέραν 
του κανονικού ωραρίου, για το έτος 2002, για μονί¬ 
μους υπαλλήλους του Κεφαλαίου Αποζημίωσης, 
φορτ/των και εργατών Οργανισμού Λιμένος Θεσσαλο¬ 
νίκης (Κ.Α.Φ. & Ε.Ο.Λ.Θ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξειςτου άρθρου 18του Ν. 2470/1997 «Ανα- 

μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αυτό αντικα- 
ταστάθηκε από το άρθρο 15 του Ν. 2592/1998. 

2. Τις διατάξειςτου Ν. 2503/1997. 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α 137) που προστέ¬ 
θηκε με το άρθρο 27 του Ν. 2081/1992 (Α 154) και αντικα- 
ταστάθηκε μετηνπαρ. 2α του αρ. 1 του Ν. 2469/1997 (Α 
38). 

4. Την αριθμ. 1100383/1330/0006Α/31.10.2001 ΚΥΑ 
«Ανάθεση αρμοδιοτήτων στους Υφυπουργούς Οικονομι¬ 
κών» του Πρωθυπουργού και του Υπουργού Οικονομι¬ 
κών, (ΦΕΚ 1485/τ. Β'/2001). 

5. Την αριθμ.2/80345/0004/8.11.99 (ΦΕΚ 2040/Β/ 
19.11.99) κοινή υπουργική απόφαση για μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91. 

6. Τις 2030771/4262/0022/24.4.97, 2090440/12741/ 
0022/23.12.97, 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Γενικού Λογιστηρίου του Κράτους. 

7. Την ανάγκη απασχόλησης, για το έτος 2002, μονίμων 
υπαλλήλωντου Κ.Α.Φ. και Ε.Ο.Λ.Θ. καιπέραντου κανονι¬ 
κού ωραρίου (κατά τις καθημερινές ημέρες Τρίτη - Πέ¬ 
μπτη και Παρασκευή και ώρες από 16η έως 20η), για την 
αντιμετώπιση εκτάκτων αναγκών, όπως χορήγηση εφά¬ 
παξ αποζημιώσεων σωματειακών και ατομικών δανείων 
και λοιπών έκτακτων παροχών. 

8. Την ύπαρξη εγγεγραμμένης πίστωσης για το σκοπό 
αυτό, στον ΚΑΕ 0261 του προϋπολογισμού του Κ.Α.Φ. και 
Ε.Ο.Λ.Θ., ύψους επτά χιλιάδων τριακοσίων πενήντα 
(7,350) ευρώ, σε βάρος της οποίας προκαλείται δαπάνη, 
ίση περίπου με το 90% του ποσού αυτού. 

7. Τον ορισμό ως υπευθύνου για τον έλεγχο και την πα¬ 
ρακολούθηση της προσφοράς της ανωτέρω υπερωρια- 
κής εργασίας, ιόν Ρεντζεπέρη Θεόδωρο, Προέδρου της 
Δ.Δ.Ε. του Κ.Α.Φ. & Ε.Ο.Λ.Θ., αποφασίζουμε: 

Καθιερώνουμε υπερωριακή, με αμοιβή εργασία κατά 
τις εργάσιμες ημέρες Τρίτη, Πέμπτη, Παρασκευή και 
ώρες από 16η έως 20η, για το χρονικό διάστημα από την 
έναρξη της ισχύος της απόφασης αυτής μέχρι 30.6.2002, 
σε μόνιμους υπαλλήλους του Κ.Α.Φ. & Ε.Ο.Λ.Θ., ως ακο¬ 
λούθως: 

Για τέσσερις (4) υπάλληλοι του κλάδου ΔΕ Διοικητικού- 
Λογιστικού μέχρι διακόσιες πέντε (205) ώρες για τον κα¬ 
θένα με προκαλούμενη δαπάνη, δύο χιλιάδων εξακοσίων 
δέκα τεσσάρων ευρώ και ογδόντα δύο λεπτών (2.614,82) 
περίπου, σύμφωνα με τον πίνακα προγραμματισμού υπε- 
ρωριακής εργασίας της παραπάνω υπηρεσίας. 

Η απόφαση αυτή, η οποία έχει ισχύ ένα μήνα πριν τη δη¬ 
μοσίευση της, να δημοσιευθεί στην Εφημερίδα της Κυ- 
βερνήσεως. 

Αθήνα, 8 Μαρτίου 2002 
Οι Γ ενικοί Γ ραμματείς 

Δημοσιονομικής Πολιτικής Υπ. Εσωτερικών, Δημόσιας 
Υπ. Οικονομικών Διοίκησης και Αποκέντρωσης 

I. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 


Αριθ. 2/13116/0022 (4) 

Έγκριση ωρών υπερωριακής απασχόλησης υπαλλήλων 
που υπηρετούν στη Δ/νση Προσωπικού - Τμήμα Γραμ- 
ματείας (Ηλεκτρονικό Πρωτόκολλο) του Υπουργείου 
Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 6.072 ευρώ περίπου, η οποία θα καλυφθεί 
από τις πιστώσεις του Προϋπολογισμού τρέχοντος οικο¬ 
νομικού έτους και ειδικότερα από το Φ. 110 και ειδικότε¬ 
ρα από τον ΚΑΕ 0511. 

3. Την ανάγκη υπερωριακής απασχόλησης έντεκα (11) 
υπαλλήλων που υπηρετούν στη Δ/νση Προσωπικού - Τμή¬ 
μα Γραμματείας (Ηλεκτρονικό πρωτόκολλο) του Υπουρ¬ 
γείου Υγείας και Πρόνοιας, λόγω αυξημένων υπηρεσια¬ 
κών αναγκών. 

4. Την 2/80345/0004/8.11.99 (ΦΕΚ2040/19.11.99τ. Β’) κοι¬ 
νή απόφαση «Μεταβίβαση εξουσίας υπογραφής σύμφωνα 
με το άρθρο 7 παρ.1 του Ν. 1943/91», αποφασίζουμε: 

Εγκρίνουμε την υπερωριακή απασχόληση έντεκα (11) 
υπαλλήλων, που υπηρετούν στη Δ/νση Προσωπικού-Τμή¬ 
μα Γ ραμματείας (Ηλεκτρονικό Πρωτόκολλο) του Υπουρ¬ 
γείου Υγείας και Πρόνοιας και θα απασχοληθούν μέχρι 
εκατόν εξήντα (160) ώρες το μήνα ο καθένας, για υπερω- 
ριακή απογευματινή εργασία από 1.3.2002 έως 30.6.2002. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία λόγω της εφαρμογής του 
Γ ενικού Ηλεκτρονικού Πρωτοκόλλου, στα πλαίσια του έρ¬ 
γου «Ολοκληρωμένο Πληροφοριακό Σύστημα Κεντρικής 
Υπηρεσίας Υπουργείου Υγείας και Πρόνοιας», με συνέ¬ 
πεια αυξημένο φόρτο εργασίας. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες 15 μ.μ. έως 22 μ.μ. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Προϊστάμενος του Τμήματος Γ ραμματείας. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,5 Μαρτίου 2002 
Οι Γενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ.ΣΟΦΙΑΝΟΣ 

-♦- 

Αριθ. 2/11526/0022 (5) 

Καθιέρωση εργασίας κατά τις νυκτερινές ώρες και εξαι¬ 
ρέσιμες ημέρες του Πολιτικού Προσωπικού της Ε.Υ.Π. 
για το έτος 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις των παραγράφων 2 και 3 του άρθρου 18 

του Ν.2470/97, όπως τροποποιήθηκε με το άρθρο 15 του 
Ν. 2592/98. 

β. Τις διατάξεις της παρ.3 του άρθρου 22 του Ν. 2362/ 
95 «Περί Δημοσίου Λογιστικού Ελέγχου των δαπανώντου 
Κράτους κ.λπ.» (ΦΕΚ Α'/247). 

γ. Τη διάταξη του άρθρου 1 παρ. 2α του Ν. 2469/1997 
(ΦΕΚ Α’ 38) «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

δ. Την αριθμ.1107147/1239/0006Α/4.10.96 (ΦΕΚ 922 
τ.Β’) απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

ε. Την αριθ.2/74260/0004/15.10.99 ΚΥΑ «Μεταβίβαση 
εξουσίας υπογραφής στους οικείους Γεν. Γραμματείς» 
σύμφωνα με το άρθρο 7 παρ. 1 του Ν. 1943/91. 

στ. Το άρθρο 49 του Π .Δ. 360/92 «Οργανισμός της Εθνι¬ 
κής Υπηρεσίας Πληροφοριών». 

ζ. Το Π.Δ. 395/2001 «Υπαγωγή Εθνικής Υπηρεσίας Πλη¬ 
ροφοριών (Ε.Υ.Π.) στο Υπουργείο Δημόσιας Τάξης». 

η. Την αριθ.2/1262/2.1.2002 απόφαση Υπουργού Οικο¬ 
νομικών (Ε.Φ.11-610). 

θ. Το γεγονός ότι από την παρούσα απόφαση προκαλεί- 
ται δαπάνη για το χρονικό διάστημα από 1.1.2002 μέχρι 
31.12.2002 ποσού εκατόν πενήντα εννέα χιλιάδων οκτακό¬ 
σιων (159.800) ευρώ που θα καλυφθεί απότηνπίστωση που 
έχει εγκριθεί στον ΚΑ 0512 «Αμοιβή για βάρδιες» του προ¬ 
ϋπολογισμού εξόδων έτους 2002 της Ε.Υ.Π.Ε.Φ. 11-610. 

ι. Τις διεθνείς ανακατατάξεις και εξελίξεις στις γειτονικές 
μας χώρες που επηρεάζουν άμεσα την εθνική ασφάλεια 
της χώρας και απαιτούν από το προσωπικό της ΕΥΠ και ιδι¬ 
αίτερα αυτού των Περιφερειακών Μονάδων να εργάζεται 
υπό εξαιρετικές και έκτακτες συνθήκες κατά τις ημέρες 
των αργιών, τις εξαιρέσιμες ημέρες, τις νυκτερινές ώρες 
καθώς και πέραν του ωραρίου της ημερήσιας απασχόλη¬ 
σης για να μπορεί με αυτόν τον τρόπο να ανταπεξέρχεται 
έγκαιρα και αποτελεσματικά στο έργο της διαφύλαξης της 
Εθνικής Ασφάλειας της χώρας, αποφασίζουμε: 

1. Εγκρίνουμε τη νυκτερινή και εξαιρέσιμων ημερών ερ¬ 
γασία του προσωπικού εκείνου της Εθνικής Υπηρεσίας 
Πληροφοριών που απασχολείται σε τμήματα που λει¬ 
τουργούν επί 24ωρης βάσης και όλες τις ημέρες του μή¬ 
να για αντιμετώπιση των αναγκών της Υπηρεσίας, σύμ¬ 
φωνα με τα (στ) και (ι) σχετικά, για το χρονικό διάστημα 
από 1.1.2002 έως 31.12.2002. 

2. Ο έλεγχος της πραγματικής νυκτερινής και εξαιρέσι¬ 
μων ημερών εργασίας θα γίνεται από τους Προϊσταμέ¬ 
νους Διευθύνσεων και Μονάδων, σύμφωνα με τα καθορι¬ 
ζόμενα από το νόμο. 

3. Καθορίζουμε ως ανώτατο αριθμό υπαλλήλων τους 
τετρακόσιους (400), οι οποίοι θα εργασθούν κατάτις εξαι¬ 
ρέσιμες ημέρες και νυκτερινές ώρες προς συμπλήρωση 
της υποχρεωτικής εβδομαδιαίας εργασίας μέχρι εκατόν 
οκτώ χιλιάδες (108.000) ώρες για το χρονικό διάστημα 
από 1.1.2002 έως 31.12.2002. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα,7 Μαρτίου 2002 
Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπ. Δημόσιας Τάξης 

I. ΚΟΥΣΟΥΛΑΚΟΣ ΔΗΜ. Κ. ΕΥΣΤΑΘΙΑΔΗΣ 


Αριθ. 34258 οικ. (6) 

Πρόσθετα μέτρα που αφορούν τον επίσημο έλεγχο των 
τροφίμων, σε συμμόρφωση με την οδηγία 93/99/ΕΟΚ 
του Συμβουλίου της 29ης Οκτωβρίου 1993. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του δεύτερου άρθρου του Ν. 2077/1992 
(Α 136) «Κύρωση της Συνθήκης για την Ευρωπαϊκή Ένω¬ 
ση ...«καιτιςδιατάξειςτου άρθρου 1 παρ. 1,2και3καιτου 
άρθρου 2 παρ. 1 περιπτ. κτου Ν. 1338/1983 «Εφαρμογή 
του Κοινοτικού Δίκαιου» (ΦΕΚΑ’ 34), όπως τροποποιήθη¬ 
κε από το άρθρο 6 του Ν. 1440/1984 (ΦΕΚ Α’ 70), καθώς 
και το άρθρο 65 του Ν. 1892/1990 (ΦΕΚ Α’ 101), σε συν¬ 
δυασμό με τις διατάξεις του άρθρου 14 παράγραφος 4 
του Ν. 2251/1994 (ΦΕΚΑ’ 191). 

2. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
Α’ 19). 

3. Τις διατάξεις των άρθρων 1 έως 6 του Ν. 2741/1999 
(ΦΕΚΑ’ 199). 

4. Την υπ’ αριθμ. 764 απόφαση του Υπουργού Ανάπτυ¬ 
ξης «Συνεργασία ΕΦΕΤ με τους φορείς που διενεργούν 
ελέγχους στον τομέα των τροφίμων» (ΦΕΚ Β’ 14/ 
12 . 1 . 2001 ). 

5. Την υπ’ αριθμ. 139 απόφαση του Υπουργού Ανάπτυ¬ 
ξης «Κατάρτιση και τήρηση μητρώου εργαστηρίων συ- 
νεργαζόμενων με τον ΕΦΕΤ» (ΦΕΚ Β’ 489/27.4. 2001). 

6. Την υπ’ αριθ. 1100383/1330/Α0006 κοινή απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(ΦΕΚ Β’ 1485/2001). 

7. Τις διατάξεις του άρθρου 29 Ατού Ν. 1558/1985 (ΦΕΚ 
Α’ 137), όπως το άρθρο αυτό προστέθηκε με το άρθρο 27 
του Ν. 2081/1992 (ΦΕΚΑ' 154) καιαντικαταστάθηκεαπότο 
άρθρο 1 παρ. 2 ατού Ν. 2469/1997 (ΦΕΚΑ’ 38) και το γεγο¬ 
νός ότι από την παρούσα απόφαση δεν προκαλείται δαπά¬ 
νη σε βάρος το Κρατικού Προϋπολογισμού, αποφασίζουμε: 

Τη συμπλήρωση του άρθρου 12 ατού Κώδικα Τροφίμων 
«Επίσημος έλεγχος των τροφίμων» με παραγράφους ΙΟ¬ 
Ι 5 σε συμμόρφωση προς την Οδηγία 93/99/ΕΟΚ (ΕΈΈ 
290/14, 24.11.93) «Σχετικά με τα πρόσθετα μέτρα που 
αφορούν τον επίσημο έλεγχο τροφίμων», ως εξής: 

10. Για την αποτελεσματική διεξαγωγή του επισήμου 
ελέγχου τροφίμων οι αρμόδιες Αρχές, όπως ορίζονται στην 
παράγραφο 1 της υπ’ αριθ. 764/23.11.2000 απόφασης του 
Υπουργού Ανάπτυξης, διαθέτουν ή έχουντη δυνατότητα να 
συνεργάζονται με επαρκή αριθμό υπαλλήλων μετά δέοντα 
προσόντα και πείρα ιδίως σε τομείς όπως της χημείας, της 
χημείας τροφίμων, της κτηνιατρικής, της ιατρικής, της μι¬ 
κροβιολογίας τροφίμων, της υγιεινής τροφίμων, της τεχνο¬ 
λογίας τροφίμων και της νομικής. 

11 α. Τα επίσημα εργαστήρια όπου διενεργούνται οι 
έλεγχοι, πρέπει να πληρούν τα γενικά κριτήρια λειτουρ¬ 
γίας των εργαστηρίων δοκιμών που καθορίζονται στο Ευ¬ 
ρωπαϊκό πρότυπο ΕΝ 45001, το οποίο συμπληρώνεται 
από τις τυποποιημένες διαδικασίες λειτουργίας και τη 
δειγματοληπτική επιθεώρηση της συμμόρφωσής τους, 
από το προσωπικό το επιφορτισμένο με τη διασφάλιση 

της ποιότητας, σύμφωνα με τις αρχές της ορθής εργα¬ 
στηριακής πρακτικής αριθ. 2 και αριθ. 7 του ΟΟΣΑ, όπως 
καθορίζεται στο τμήμα II του παραρτήματος 2 της από¬ 
φασης του ΟΟΣΑ της 12ης Μαΐου 1991 σχετικά με την 
αμοιβαία αποδοχή στοιχείων για την αξιολόγηση των χη¬ 
μικών ουσιών. 

β. Κατά την αξιολόγηση των επισήμων εργαστηρίων 
ελέγχων πρέπει να εφαρμόζονται τα κριτήρια που καθο¬ 
ρίζει το Ευρωπαϊκό πρότυπο ΕΝ 45002 και να εφαρμόζο¬ 
νται, όταν απαιτείται, συστήματα ελέγχου επάρκειας. 

γ. Η αξιολόγηση των εργαστηρίων του επισήμου ελέγ¬ 
χου γίνεται από το Εθνικό Συμβούλιο Διαπίστευσης 
(Ε.Σ.Υ.Δ.) ή από άλλο επίσημο φορέα διαπίστευσης άλ¬ 
λου κράτους μέλους της Ευρωπαϊκής Ένωσης. Οι φορείς 
αυτοί πρέπει να πληρούν τα γενικά κριτήρια που καθορί¬ 
ζονται στο Ευρωπαϊκό πρότυπο ΕΝ 45003 για τους φο¬ 
ρείς διαπίστευσης εργαστηρίων. 

δ. Η διαπίστευση και η αξιολόγηση των επισήμων εργα¬ 
στηρίων ελέγχου μπορεί να συνδέεται με μεμονωμένους 
ελέγχους ή σύνολα ελέγχων. 

ε. Κάθε ενδεδειγμένη παρέκκλιση σε ότι αφορά την 
αξιολόγηση εργαστηρίων για τον επίσημο έλεγχο των 
τροφίμων θεσπίζεται σύμφωνα με την διαδικασία του άρ¬ 
θρου 8της οδηγίας 93/99/ΕΟΚ (ΕΕ1_ 290/14 της 24.11.93). 

12. Οι μέθοδοι που εφαρμόζονται από τα επίσημα ερ¬ 
γαστήρια, στο πλαίσιο του επισήμου ελέγχου των τροφί¬ 
μων, επικυρώνονται όταν είναι δυνατόν, με βάση τα ακό¬ 
λουθα κριτήρια: 

ί) Εξειδίκευση 
Ν) Ακρίβεια (εοουΓεογ) 

ΙΙί) Αξιοπιστία (ρΓθοίείοη) ή μεταβλητότητα της ενδοεργα- 
στηριακής επαναληψιμότητας και διεργαστηριακής αναπα- 
ραγωγιμότητας (στο ίδιο ή διαφορετικά εργαστήρια), 
ίν) Όριο ανίχνευσης 
ν) Ευαισθησία 

νί) Ευκολία εκτέλεσης και εφαρμογής 
νϋ) Άλλα κριτήρια που μπορεί να επιλέγονται ανάλογα 
με τις ανάγκες. 

Οιτιμές που καθορίζουντην αξιοπιστία που αναφέρεται 
στο σημείο (Νί) πρέπει να λαμβάνονται μετά από συγκριτι¬ 
κή δοκιμασία διενεργούμενη κατά προτίμηση, σύμφωνα 
με το πρότυπο 150 5725 (αξιοπιστία μεθόδων ανάλυσης). 
Προς το σκοπό αυτό οι τιμές της επαναληψιμότητας και 
αναπαραγωγιμότητας εκφράζονται κατά τρόπο διεθνώς 
αναγνωρισμένο, όπως ορίζονται στο 150 5725. Οι μέθο¬ 
δοι ανάλυσης που μπορούν ομοιόμορφα να εφαρμο¬ 
στούν σε διάφορες ομάδες προϊόντων θα πρέπει να προ¬ 
τιμιόνται από τις μεθόδους που μπορούν να εφαρμοστούν 
μόνο σε ειδικά προϊόντα. 

13. Οι αρμόδιες Αρχές συνεργάζονται με τους ειδικούς 
υπαλλήλους που διορίζει η Επιτροπή με γραπτή εξουσιο¬ 
δότηση για την παρακολούθηση και αξιολόγηση της απο- 
τελεσματικότητας και της ισοδυναμίας των ελέγχων στα 
τρόφιμα και παρέχουν σ» αυτούς την απαραίτητη συν¬ 
δρομή προκειμένου να εκπληρώσουντα καθήκοντα τους. 
Οι κοινοτικοί επιθεωρητές μπορούν να συνοδεύουν τους 
εντεταλμένους για τον έλεγχο υπαλλήλους κατά την εκτέ¬ 
λεση του επισήμου ελέγχου τροφίμων. Σε κάθε περίπτω¬ 
ση, οι υπάλληλοιτων αρμοδίων Αρχών παραμένουν υπεύ¬ 
θυνοι για τη διεξαγωγή των ελεγκτικών δραστηριοτήτων. 
Οι οριζόμενοι υπάλληλοι της Επιτροπής τηρούν τους κα¬ 
νόνες και την πρακτική που οφείλουν να ακολουθούν οι 
Ελληνικές Ελεγκτικές Αρχές. 


14 α. Οι αρμόδιες Αρχές παρέχουν αμοιβαία διοικητική 
συνδρομή στις αρμόδιες για τον έλεγχο των τροφίμων 
Αρχές των άλλων κρατών μελών, για όλες τις διαδικασίες 
επιτήρησης, όσον αφορά τις νομικές διατάξεις και τα ποι¬ 
οτικά πρότυπα που εφαρμόζονται στα τρόφιμα, καθώς 
και σε όλες τις διαδικασίες για παραβάσεις της νομοθε¬ 
σίας περί τροφίμων. 

β. Για τη διευκόλυνση της διοικητικής συνδρομής, ορί¬ 
ζεται ως σημείο επαφής ο Ενιαίος Φορέας Ελέγχου Τρο¬ 
φίμων (ΕΦΕΤ). Το σημείο επαφής πραγματοποιεί τις δέ¬ 
ουσες επαφές με τα σημεία επαφής των άλλων κρατών 
μελών, βοηθά και συντονίζει την επικοινωνία ή ειδικότερα 
τη διαβίβαση και παραλαβή των αιτήσεων συνδρομής. Οι 
πληροφορίες διαβιβάζονται είτε μέσω το σημείου επα¬ 
φής ή άμεσα, όταν ενδείκνυται. 

γ. Οι αιτήσεις διοικητικής συνδρομής είναι αιτιολογημέ¬ 
νες και παρέχεται στον αιτούντα φορέα κάθε απαραίτητη 
πληροφορία, που θα του επιτρέπει να εγγυηθεί την τήρη¬ 
ση των νομικών διατάξεων και των ποιοτικών προτύπων 
που ισχύουν για τα τρόφιμα εντός της δικαιοδοσίας του. 

Δεν παρέχονται στοιχεία που αποτελούν αντικείμενο 
διαδικασίας ενώπιον δικαστηρίων και δεν μπορούν να 
ανακοινωθούν. 

δ. Όταν, κατά την ανταλλαγή πληροφοριών, διαπιστώ¬ 
νεται ότι ενδέχεται να υπάρξει περίπτωση μη συμμόρφω¬ 
σης προς την κοινοτική νομοθεσία ή τις διατάξεις της κεί¬ 
μενης νομοθεσίας του κράτους μέλους παραλαβής ή 
αποστολής, η αρμόδια Αρχή του κράτους μέλους στο 
έδαφος του οποίου πραγματοποιήθηκε η ισχυριζόμενη 
μη συμμόρφωση υποβάλλει αναφορά σε εύθετο χρόνο, 
στην αρμόδια Αρχή του άλλου κράτους μέλους: 

- σχετικά με κάθε δράση που έχει, ενδεχομένως, αναλη- 
φθεί για την ισχυριζόμενη μη συμμόρφωση και επίσης 

- σχετικά με κάθε δράση που έχει αναληφθεί, συμπερι¬ 
λαμβανομένων των τυχόν δράσεων για την πρόληψη της 
επανάληψης της ισχυριζόμενης μη συμμόρφωσης. Αντί¬ 
γραφο της αναφοράς αυτής μπορεί να αποσταλεί στην 
Επιτροπή, κατόπινπρωτοβουλίαςείτετου διαβιβάζοντας, 
είτε του παραλαμβάνοντας κράτους μέλους. 

Η παρούσα παράγραφος εφαρμόζεται με την επιφύλα¬ 
ξη της απόφασης 89/45/Ε.Ο.Κτου Συμβουλίου της 21ης 
Δεκεμβρίου 1988 για τους κινδύνους που απορρέουν από 
τη χρήση καταναλωτικών προϊόντων και της κοινοτικής 
νομοθεσίας γω τη γενική ασφάλεια των προϊόντων, όπως 
εναρμονίστηκε με την υπ’ αριθμ. ΦΙ-503 Κοινή Υπουργική 
Απόφαση «Γενική Ασφάλεια των Προϊόντων - Εναρμόνιση 
με την οδηγία του Συμβουλίου 92/59/ΕΟΚτης 29ης Ιουνί¬ 
ου 1992»(ΦΕΚΒ’ 98/19.2.96). 

15 α. Οι πληροφορίες που παρέχονται σύμφωνα με την 
προηγούμενη παράγραφο, υπό οποιαδήποτε μορφή, καλύ¬ 
πτονται από το επαγγελματικό απόρρητο. Σε ποινικές δια¬ 
δικασίες, οι πληροφορίες μπορούν να χρησιμοποιηθούν 
μόνο μετά από προηγούμενη συναίνεση του κράτους απο¬ 
στολής σύμφωνα με τις διεθνείς συμβάσεις και συμφωνίες 
περί αμοιβαίας δικαστικής συνδρομής σε ποινικές υποθέ¬ 
σεις για τα κράτη που είναι συμβαλλόμενα μέρη αυτών. 

β. Σε περίπτωση που δεν μπορεί να παρεμποδισθεί η 
πρόσβαση στις πληροφορίες και άλλων προσώπων πέ¬ 
ραν των αρμοδίων για τον έλεγχο των τροφίμων Αρχών, 
το γεγονός αυτό πρέπει να ανακοινώνεται κατά τη στιγμή 
της αίτησης ή κατά την ανταλλαγή των πληροφοριών με¬ 
ταξύ των αρμοδίων Αρχών των κρατών μελών. Οι Ελληνι¬ 
κές Αρχές, εφ’ όσον το κράτος μέλος παραλαβής δεν εί- 




4796 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ναι σε θέση να εξασφαλίσει τη μη διάδοση των πληροφο¬ 
ριών, μπορούν να αρνηθούν την παροχή των πληροφο¬ 
ριών αυτών, εφ’ όσον κρίνουν ότι συντρέχουν λόγοι επαγ¬ 
γελματικού και εμπορικού απορρήτου. Κάθε άρνηση πα¬ 
ροχής πληροφοριών βάσει αυτής της παραγράφου 
πρέπει να αιτιολογείται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 2002 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ ΑΠ. ΦΩΤΙΑΔΗΣ 

ΑΝΑΠΤΥΞΗΣ ΔΙΚΑΙΟΣΥΝΗΣ 

ΑΚΗΣΤΣΟΧΑΤΖΟΠΟΥΛΟΣ ΦΙΛ. ΠΕΤΣΑΛΝΙΚΟΣ 

-Φ- 

Αριθ. 100 (7) 

Καθορισμός ορίων για ορισμένους πολυκυκλικούς αρω¬ 
ματικούς υδρογονάνθρακες σε πυρηνέλαια. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το άρθρο 1 του Αγορανομικού Κώδικα (Ν.Δ. 136/46). 

2. Τις διατάξεις του άρθρου 2 του Κανονισμού 315/1993 
«για τη θέσπιση κοινοτικών διαδικασιών για τις προσμί¬ 
ξεις τροφίμων» 137, 130/02/1993. 

3. Τις διατάξειςτωνάρθρων 1 παρ. 5 υπό στοιχείο (α) και 
παρ. 5 υπό στοιχείο (στ) όπως και του άρθρου 5 παρ. 8, 9 
και 10 του Νόμου 2741/1999 (ΦΕΚΑ7199). 

4. Την υπ’ αριθ. 1100383/1330/Α0006/ 31.10.2001 κοινή 
απόφαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ 1485/31.10.2001). 

5. Την με αρ. 23/14.11.2001 Απόφαση του Δ.Σ. του ΕΦΕΤ 
«Καθορισμός ορίων για ορισμένους πολυκυκλικούς αρω¬ 
ματικούς υδρογονάνθρακες σε πυρηνέλαια» της 35ης συ¬ 
νεδρίασής του. 

6. Τις διατάξεις του Π.Δ. 39/2001 (ΦΕΚ28/Α720.2.2001) 
«για την καθιέρωση μιας διαδικασίας πληροφόρησης 
στον τομέα των τεχνικών προτύπων και προδιαγραφών 
και των κανόνων σχετικά με τις υπηρεσίες της κοινωνίας 
των πληροφοριών, σε συμμόρφωση προς τις οδηγίες 
98/34/ΕΚ και 98/48/ΕΚ». 

7. Το γεγονός ότι δεν προκαλείται δαπάνη από τη πα¬ 
ρούσα απόφαση εις βάρος του κρατικού προϋπολογι¬ 
σμού, αποφασίζουμε: 

Άρθρο 1 

1. Το μέγιστο αποδεκτό όριο για κάθε έναν από τους κα¬ 
τωτέρω πολυκυκλικούς αρωματικούς υδρογονάνθρακες 
στο πυρηνέλαιο και εξευγενισμένο πυρηνέλαιο ορίζεται 
σε 2 μικρογραμμάρια ανά χιλιόγραμμο πυρηνέλαιου 
(2μ 9 /Ι<9) 

- Βενζο(α) πυρένιο 

- Βενζο(θ)πυρένιο 

- Βένζο(α)ανθρακένιο 

- Βένζο(ό)φλουορανθένιο 

- Βένζο(κ)φλουορανθένιο 

- Διβένζο(α,ό)ανθρακένιο 

- Βένζο( 9 ,Ιι,ί)περυλένιο 

- Ινδενο(1,2,3-ο,ό)πυρένιο 

2. Το σύνολο όλων των πιθανών συνδυασμών των πα¬ 


ραπάνω πολυκυκλικών αρωματικών υδρογονανθράκων 
στο πυρηνέλαιο και εξευγενισμένο πυρηνέλαιο δεν πρέ¬ 
πει να υπερβαίνει τα 5 μικρογραμμάρια ανά χιλιόγραμμο 
πυρηνέλαιου (5μ 9 /Ι<9). 

- Αρμόδιοι φορείς για την εφαρμογή της παρούσης ορί¬ 
ζονται ο ΕΦΕΤ και το Γ.Χ.Κ. 

- Προϊόντα τα οποία ευρίσκονται να υπερβαίνουν τα 
ανωτέρω τιθέμενα όρια, χαρακτηρίζονται ως επικίνδυνα 
και κατά των παραβατών εφαρμόζονται οι κυρώσεις που 
προβλέπονται στο άρθρο 2 της παρούσας, εφαρμοζομέ- 
νων παραλλήλως και των διατάξεων του άρθρου 57 του 
Αγορανομικού Κώδικα όπως προστέθηκαν με τις διατά¬ 
ξεις του Νόμου περί διοικητικών κυρώσεων Ν. 1401/83 
(ΦΕΚ 159 Α74.11.83). 

- Μετηνπαρούσα συμπληρώνονται οι διατάξειςτου άρ¬ 
θρου 72 "Έλαιο από ελαιοπυρήνες - Πυρηνέλαιο" του Κώ¬ 
δικα Τροφίμων. 

Άρθρο 2 

1. Οι παραβάτες της παρούσης τιμωρούνται κατά τις 
διατάξεις του άρθρου 30 σε συνδυασμό με τις διατάξεις 
του άρθρου 32 παρ. 4 του Αγορανομικού Κώδικα. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευτεί στην Εφημερίδατης Κυβερ¬ 
νήσεως και να ανακοινωθεί με τον Ημερήσιο Τύπο. 

Αθήνα, 13 Μαρτίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΠ. ΦΩΤΙΑΔΗΣ Α. ΤΣΟΧΑΤΖΟΠΟΥΛΟΣ 

-Φ- 

Αριθ. οικ/2086/Α331 (8) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που προ- 
κάλεσε ο σεισμός της 26ης Ιουλίου 2001 στο Δήμο 
Σκύρου του Νομού Εύβοιας. 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ Α'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 2412/ 
96 «Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(ΦΕΚ 123/Α/17.6.96). 

3. Τις διατάξεις της παραγράφου 3, του άρθρου 1 του 
Ν. 1283/82 (ΦΕΚ Α'81) «Για την προθεσμία υποβολής αι¬ 
τήσεων δανειοδότησης των σεισμοπλήκτων και ρύθμιση 
άλλων θεμάτων». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Δ16α/04/773/29.11.90 κοινή απόφαση του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

6. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

7. Την Υ6/31.10.2001 (ΦΕΚ 1484/Β/31.10.2001) Κοινή 
απόφαση του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Ερ¬ 
γων, Ιωάννη Τσακλίδη και Ροδούλα Ζήση. 

8. Την οικ/8824/Α32/18.9.2001 κοινή απόφαση «Οριο- 
θέτηση σεισμόπληκτης περιοχής και πιστωτικές διευκο¬ 
λύνσεις για την αποκατάσταση των ζημιών από το σεισμό 
της 26ης Ιουλίου 2001 στο Δήμο Σκύρου του Νομού Εύ¬ 
βοιας» σύμφωνα με την οποία θα καθορίζονται ονομαστι¬ 
κά με απόφαση του Υφυπουργού ΠΕ.ΧΩ.Δ.Ε. οι σεισμό¬ 
πληκτοι δικαιούχοι στεγαστικής συνδρομής. 

9. Τις αιτήσεις που υπέβαλαν οι σεισμόπληκτοι για την 
χορήγηση στεγαστικής συνδρομής για την αποκατάστα¬ 
ση των ζημιών των κτισμάτων τους. 

10. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δήμου Σκύρου 
του Νομού Εύβοιας, αποφασίζουμε: 

Εγκρίνουμε τη χορήγηση στεγαστικής συνδρομής 
στους ακόλουθους σεισμόπληκτους: 

Λάμπρου Νικόλαο του Γεωργίου, Πανάγο Γεώργιο του 
Κων/νου. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Π2α/Γ.Π. 7817 (9) 

Οικονομική ενίσχυση πλημμυροπαθούς οικογένειας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 57/73 « Περί λήψεως μέτρων 
Κοινωνικής Προστασίας Οικονομικά αδυνάτων» (ΦΕΚ 149 
τ.Α’). 

2. Τις διατάξειςτου άρθρου 22του Ν.2646/98. 

3. Τις διατάξειςτου άρθρου 18του Ν. 2768/99 . 

4. Την αρ. ΔΙα/ 7827/73 υπουργική απόφαση «Περί 
εφαρμογής προγράμματος αντιμετωπίσεως εκτάκτων 
κοινωνικών αναγκών και καταπολεμήσεως της επαιτείας 
και αλητείας» όπως τροποποιήθηκε και ισχύει μέχρι σή¬ 
μερα. 

5. Τις διατάξεις του Ν. 2646/98(ΦΕΚ 236/98 τ.Α’) «Ανά¬ 
πτυξη του Εθνικού Συστήματος Κοινωνικής Φροντίδας 
και άλλες διατάξεις». 


6. Τις διατάξεις του αρθρ. 22 του Ν. 2362/95 «Περί Δη¬ 
μοσίου Λογιστικού ...» (ΦΕΚ 247τ.Α’). 

7. Τις διατάξεις του άρθρου 27 του Ν. 2081/92 (ΦΕΚ 
154/Α/1992), όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97(ΦΕΚ 38/Α/1997). 

8. Τις διατάξεις του Π.Δ/γματος 95/2000 «Οργανισμός 
του Υπουργείου Υγείας και Πρόνοιας» (ΦΕΚ 76 Α’). 

9. Την αρ. 6459/31.10.2001 κοινή υπουργική απόφαση 
του Πρωθυπουργού και του Υπουργού Υγείας και Πρό¬ 
νοιας με θέμα « Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Ε. Νασιώκα, Ε. Τσουρή και Δ. 
Θάνο» (ΦΕΚ 1480τ.Β'/31.10.2001). 

10. Την αρ. 1100383/1330/Α0006/31.10.2001 κοινή 
υπουργική απόφαση του Πρωθυπουργού και του Υπουρ¬ 
γού Οικονομικών «Περί αναθέσεως αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών» (ΦΕΚ 1485/τ.Β’). 

11. Το αριθμ. οικ. 592/9.1.2002 έγγραφο της Νομαρχια¬ 
κής Αυτοδιοίκησης Αχάίας. 

12. Το γεγονός ότι, από τις διατάξεις της παρούσας, θα 
προκληθεί δαπάνη ύψους πέντε χιλιάδων οκτακόσιων 
εβδομήντα Ευρώ (5.870,00 Ευρώ), αποφασίζουμε: 

Καθορίζουμε τους δικαιούχους, τα κριτήρια, τους 
όρους και τις προϋποθέσεις, καθώς και το ύψος του βοη¬ 
θήματος οικογένειας που μέλη της έχασαν τη ζωή τους 
στην πλημμύρα της 16.12.2001 στη Νομαρχιακή Αυτοδι¬ 
οίκηση Αχάίας. 

1. Δικαιούχος του βοηθήματος είναι η σύζυγος και μη¬ 
τέρα των Αντωνόπουλου Αλέξιου και Αντωνόπουλου Ιω¬ 
άννη , οι οποίοι έχασαν τη ζωή τους στην παραπάνω πλημ¬ 
μύρα. 

2. Δικαιολογητικά για την καταβολή του βοηθήματος: 

α) Αίτηση της δικαιούχου 

β) Πιστοποιητικό οικογενειακής κατάστασης 

γ) Ληξιαρχικές πράξεις θανάτου. 

3. Το ύψος του βοηθήματος ορίζεται στα δύο χιλιάδες 
εννιακόσια τριάντα τέσσερα Ευρώ (2.934,00 Ευρώ) για 
κάθε θανόντα. 

4. Τα δικαιολογητικά θα υποβληθούν στην Νομαρχιακή 
Αυτοδιοίκηση Αχάίας, Δ/νση Κοινωνικής Πρόνοιας (Κανά- 
ρη 44- Πάτρα). 

5. Η σχετική δαπάνη, που θα προκληθεί, θα βαρύνει τις 
πιστώσεις του Λογαριασμού Α’ Κοινωνικών Βοηθειών της 
οικείας Νομαρχιακής Αυτοδιοίκησης,ο προϋπολογισμός 
της οποίας χρηματοδοτείται και από την πίστωση του Φ 
220 ΚΑΕ 2739 του Υπουργείου Υγείας και Πρόνοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Δ. ΘΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 
θ-γπηΜ: \λ/θ5γτι351θγ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - Γοηη για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙειτιβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































